Държавен вестник, бр. 52, 2015 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  52
системата за възнагражденията, отчитат 
рисковете, капитала, ликвидността, както и 
вероятността за реализиране на планираните 
приходи и разпределението им във времето. 
(6) Комитетът по риска следи дали це­
нообразуването на продуктите и услугите, 
предлагани от инвестиционния посредник на 
клиентите, отразяват адекватно бизнес моде­
ла и стратегията му по отношение на риска. 
(7) Ако ценообразуването по ал. 6 не от­
разява адекватно стратегията на инвестици­
онния посредник по отношение на рисковете 
и неговия бизнес модел, комитетът по риска 
представя на управителните органи план за 
коригиране на ценообразуването.
Чл. 15. (1) С разрешение на заместник-
председателя инвестиционният посредник 
може да обедини комитета по риска с одитния 
комитет по чл. 40е от Закона за независимия 
финансов одит, ако създаването на отделен 
комитет по риска не съответства на естест­
вото, мащаба и сложността на дейността му 
и вида и обхвата на извършваните от него 
инвестиционни услуги и дейности. 
(2) Членовете на обединения комитет по 
ал. 1 следва да притежават необходимите зна­
ния, умения и опит по чл. 14, ал. 3, както и 
такива за изпълняване функциите по вътрешен 
одит. Инвестиционният посредник представя 
доказателства за покриване на изискванията по 
изречение първо в рамките на производството 
по издаването на разрешението по ал. 1. 
(3) Заместник-председателят издава разре­
шението по ал. 1 при съответното прилагане 
на чл. 76.
(4) Заместник-председателят може да за­
дължи инвестиционния посредник, който е 
получил разрешение по ал. 1, да създаде отде­
лен комитет по риска, ако наличието на такъв 
е необходимо с оглед естеството, мащаба и 
сложността на дейността на инвестиционния 
посредник и вида и обхвата на извършваните 
от него инвестиционни услуги и дейности. 
Чл. 16. (1) Инвестиционният посредник 
осигурява подходящ достъп на контролния 
орган и на комитета по риска до необходимата 
информация за цялостния рисков профил на 
инвестиционния посредник, до звеното по 
управление на риска, както и до становища 
от външни експерти.
(2) Органите по ал. 1 определят характера, 
обема и формата на информацията за риска, 
която следва да им бъде предоставяна, както 
и честотата на предоставяне.
(3) Комитетът по риска, без да засяга зада­
чите на комитета по възнагражденията, с цел 
подпомагането на установяването на добри 
политики и практики в областта на възна­
гражденията проверява доколко стимулите, 
осигурени от системата за възнагражденията 
на посредника, отчитат рисковете, капитала, 
ликвидността, вероятността и времето за 
формиране и разпределение на приходите.
Чл. 17. (1) Инвестиционният посредник, 
когато е приложимо с оглед естеството, ма­
щаба и сложността на неговата дейност и вида 
и обхвата на извършваните инвестиционни 
услуги и дейности, разполага със звено за 
управление на риска, което е независимо от 
оперативните звена и което има необходими­
те правомощия, статут, ресурси и достъп до 
управителните и контролните органи.
(2) Звеното за управление на риска оси­
гурява установяване, измерване и надлежно 
докладване на всички съществени рискове, 
свързани с дейността на инвестиционния 
посредник. 
(3) Звеното за управление на риска участва 
активно в разработването на стратегията за 
поемането и управлението на рисковете на 
инвестиционния посредник и във вземането на 
решения, свързани с управлението на всички 
значими рискове. То трябва във всеки момент 
да е в състояние да представи цялостен пре­
глед на всички рискове, на които е изложен 
инвестиционният посредник.
(4) Звеното за управление на риска доклад-
ва пряко пред контролния орган, независимо 
от висшия ръководен персонал, в случаите, 
когато развитието на конкретен риск засяга 
или може да засегне инвестиционния по­
средник. Действията по изречение първо на 
звеното за управление на риска не освобож­
дават управителните и контролните органи 
от отговорността им по ЗПФИ, тази наредба 
и Регламент (ЕС) № 575/2013 във връзка с 
управлението на рисковете. 
(5) Ръководителят на звеното за управление 
на риска е лице от състава на висшия ръково­
ден персонал, на което изрично е възложена 
отговорността за функцията за управление на 
риска. Ако определянето на отделно отговорно 
лице не съответства на характера, мащаба и 
сложността на дейността на инвестиционния 
посредник, друго лице от състава на висшия 
ръководен персонал може да изпълнява и 
тази функция, при условие че не е налице 
конфликт на интереси.
(6) Ръководителят на звеното за управле­
ние на риска не може да бъде освободен без 
предварително одобрение от контролния ор­
ган. Ръководителят на звеното за управление 
на риска има право да се обръща и поставя 
въпроси в тази си компетентност пряко към 
контролния орган.
Раздел IV
Политики за възнагражденията
Чл. 18. (1) Инвестиционният посредник 
прилага политики, които обхващат всички 
форми на възнаграждения, като заплати и 
други финансови и материални стимули, вклю­